CELEX: 32014D0806
Language: hr
Date: 2014-11-18 00:00:00
Title: 2014/806/EU: Provedbena odluka Komisije оd 18. studenoga 2014. o odobrenju solarnog krova Webasto za napajanje akumulatora kao inovativne tehnologije za smanjivanje emisija CO 2 iz osobnih automobila u skladu s Uredbom (EZ) br. 443/2009 Europskog parlamenta i Vijeća  Tekst značajan za EGP

19.11.2014   
               
               
                  HR
               
               
                  Službeni list Europske unije
               
               
                  L 332/34
               
            
         PROVEDBENA ODLUKA KOMISIJE
         оd 18. studenoga 2014.
         o odobrenju solarnog krova Webasto za napajanje akumulatora kao inovativne tehnologije za smanjivanje emisija CO2 iz osobnih automobila u skladu s Uredbom (EZ) br. 443/2009 Europskog parlamenta i Vijeća
         (Tekst značajan za EGP)
         
            (2014/806/EU)
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 443/2009 Europskog parlamenta i Vijeća od 23. travnja 2009. o utvrđivanju standardnih vrijednosti emisija za nove osobne automobile u okviru integriranog pristupa Zajednice smanjenju emisija CO2 iz lakih vozila (1), a osobito njezin članak 12. stavak 4.,
         budući da:
         
                     (1)
                  
                  
                     Dobavljač Webasto Roof & Components SE („podnositelj zahtjeva”) podnio je 5. ožujka 2014. zahtjev za odobrenje solarnoga krova Webasto za napajanje akumulatora kao inovativne tehnologije. Ustanovljeno je da je zahtjev potpun i razdoblje u kojem ga Komisija ocjenjuje počelo je na dan nakon datuma službenog primitka zahtjeva, tj. 6. ožujka 2014.
                  
               
                     (2)
                  
                  
                     Zahtjev je ocijenjen u skladu s člankom 12. Uredbe (EZ) br. 443/2009, Provedbenom uredbom Komisije (EU) br. 725/2011 (2) i Tehničkim smjernicama za pripremu zahtjeva za odobrenje inovativnih tehnologija u skladu s Uredbom (EZ) br. 443/2009 (Tehničke smjernice) (3).
                  
               
                     (3)
                  
                  
                     Zahtjev se odnosi na solarni krov Webasto za napajanje akumulatora. Solarni krov sastoji se od fotonaponske ploče postavljene na krovu vozila. U fotonaponskoj ploči energija iz okoline pretvara se u električnu energiju, koja se s pomoću istosmjerno-istosmjernog pretvarača pohranjuje u ugrađenom akumulatoru. Komisija je ustanovila da se informacijama dostavljenima u zahtjevu dokazuje da su ispunjeni uvjeti i kriteriji iz članka 12. Uredbe (EZ) br. 443/2009 i članaka 2. i 4. Provedbene uredbe (EU) br. 725/2011.
                  
               
                     (4)
                  
                  
                     Podnositelj zahtjeva dokazao je da solarni krovni sustav kojim se napaja akumulator kakav je opisan u zahtjevu nije ugrađen na više od 3 % novih osobnih automobila registriranih u referentnoj godini 2009.
                  
               
                     (5)
                  
                  
                     Kako bi se ustanovilo koliko će se smanjenje emisija CO2 omogućiti tom inovativnom tehnologijom kad bude ugrađena na vozilo, potrebno je definirati osnovno vozilo u odnosu na koje će se uspoređivati učinkovitost vozila opremljenog inovativnom tehnologijom, kao što je određeno člancima 5. i 8. Provedbene uredbe (EU) br. 725/2011. Komisija je utvrdila da osnovno vozilo treba biti vozilo u svim aspektima jednako ekoinovativnom vozilu, uz iznimku solarnoga krova i, po potrebi, bez dodatnog akumulatora i drugih uređaja potrebnih izričito za pretvaranje solarne u električnu energiju i njezino skladištenje. Za novu verziju vozila na koje se ugrađuje solarna krovna ploča, osnovno vozilo treba biti vozilo na kojem nije ugrađena solarna krovna ploča i za koje se u obzir uzima razlika u masi zbog ugradnje solarnoga krova.
                  
               
                     (6)
                  
                  
                     Podnositelj zahtjeva dostavio je metodologiju za ispitivanje smanjenja emisija CO2 u koju su uključene formule koje se temelje na Tehničkim smjernicama u pogledu solarnoga krova za napajanje akumulatora. Komisija smatra da je osim toga potrebno pokazati i u kojoj se mjeri smanjuje ukupna količina energije koju vozilo potroši za svoju funkciju prijevoza u usporedbi s količinom energije utrošene za rad uređaja namijenjenih povećanju udobnosti vozača ili putnika.
                  
               
                     (7)
                  
                  
                     Pri utvrđivanju smanjenja emisija potrebno je uzeti u obzir i kapacitet jedinstvenog ugrađenog akumulatora ili prisutnost dodatnog akumulatora namijenjenog samo za pohranjivanje električne energije koju proizvede solarni krov.
                  
               
                     (8)
                  
                  
                     Komisija je utvrdila da će se tom metodologijom ispitivanja osigurati provjerljivi, ponovljivi i usporedivi rezultati te da se realistično može dokazati da su koristi inovativne tehnologije u vezi s emisijama CO2 statistički vrlo značajne u skladu s člankom 6. Provedbene uredbe (EU) br. 725/2011.
                  
               
                     (9)
                  
                  
                     Na temelju toga Komisija je utvrdila da je podnositelj zahtjeva na zadovoljavajući način pokazao da smanjenje emisije koje se postiže inovativnom tehnologijom iznosi najmanje 1 g CO2/km.
                  
               
                     (10)
                  
                  
                     Budući da se homologacijskim ispitivanjem za emisije CO2 iz Uredbe (EZ) br. 715/2007 Europskog parlamenta i Vijeća (4) i Uredbe Komisije (EZ) br. 692/2008 (5) ne uzima u obzir prisutnost solarnoga krova i dodatne energije dobivene s pomoću te tehnologije, Komisija je utvrdila da solarni krov Webasto za napajanje akumulatora nije obuhvaćen standardnim ispitnim ciklusom. Komisija je utvrdila da je izvješće o provjeri, kojim se potkrepljuju rezultati navedeni u zahtjevu, izradilo neovisno ovlašteno tijelo TÜV SÜD Czech s.r.o.
                  
               
                     (11)
                  
                  
                     Na temelju toga Komisija zaključuje da nema primjedaba u vezi s odobrenjem predmetne inovativne tehnologije.
                  
               
                     (12)
                  
                  
                     Za potrebe utvrđivanja opće oznake ekološke inovacije koja će se upotrebljavati u odgovarajućim homologacijskim dokumentima u skladu s Prilozima I., VIII. i IX. Direktivi 2007/46/EZ treba odrediti pojedinačnu oznaku koja će se upotrebljavati za inovativnu tehnologiju odobrenu u skladu s ovom Provedbenom odlukom,
                  
               DONIJELA JE OVU ODLUKU:
         
            Članak 1.
            
               1.   Solarni krov Webasto za napajanje akumulatora namijenjen za uporabu u vozilima kategorije M1 odobren je kao inovativna tehnologija u smislu članka 12. Uredbe (EZ) br. 443/2009.
            
            
               2.   Smanjenje emisija CO2 koje je omogućeno uporabom solarnoga krova Webasto za napajanje akumulatora iz stavka 1. određuje se korištenjem metodologije navedene u Prilogu.
            
            
               3.   Pojedinačna oznaka ekološke inovacije koju treba unijeti u homologacijsku dokumentaciju koju treba upotrijebiti za inovativnu tehnologiju odobrenu u skladu s ovom Provedbenom odlukom jest „7”.
            
         
         
            Članak 2.
            Ova odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 18. studenoga 2014.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 140, 5.6.2009., str. 1.
         
         
            (2)  Provedbena uredba Komisije (EU) br. 725/2011 od 25. srpnja 2011. o uspostavljanju postupka za odobravanje i certifikaciju inovativnih tehnologija za smanjenje emisija CO2 iz osobnih automobila sukladno Uredbi (EZ) br. 443/2009 Europskog parlamenta i Vijeća (SL L 194, 26.7.2011., str. 19.).
         
            (3)  http://ec.europa.eu/clima/policies/transport/vehicles/cars/docs/guidelines_en.pdf (verzija iz veljače 2013.)
         
            (4)  Uredba (EZ) br. 715/2007 Europskog parlamenta i Vijeća od 20. lipnja 2007. o homologaciji tipa motornih vozila u odnosu na emisije iz lakih osobnih i gospodarskih vozila (Euro 5 i Euro 6) i pristupu podacima za popravke i održavanje vozila (SL L 171, 29.6.2007., str. 1.).
         
            (5)  Uredba Komisije (EZ) br. 692/2008 od 18. srpnja 2008. o provedbi i izmjeni Uredbe (EZ) br. 715/2007 Europskog parlamenta i Vijeća o homologaciji motornih vozila s obzirom na emisije iz lakih osobnih i teretnih vozila (Euro 5 i Euro 6) i dostupnosti podataka za popravke i održavanje vozila (SL L 199, 28.7.2008., str. 1.).
      
      
         
            PRILOG
            METODOLOGIJA ZA ODREĐIVANJE SMANJENJA EMISIJA CO2 ZAHVALJUJUĆI UPORABI SOLARNOG KROVA WEBASTO ZA PUNJENJE AKUMULATORA
            1.   UVOD
            
            Postupak i uvjeti ispitivanja koje je potrebno primijeniti kako bi se odredilo smanjenje CO2 koje se može pripisati uporabi solarnoga krova Webasto za punjenje akumulatora u vozilu M1 navedeni su u točkama 2. i 3.
            2.   POSTUPAK ISPITIVANJA
            
            Najveću izlaznu snagu (PP) fotonaponske ploče treba odrediti eksperimentalno za svaku varijantu vozila. Mjerenja se moraju izvršiti u skladu s metodologijom ispitivanja navedenom u međunarodnom standardu IEC 61215:2005 (1).
            Mora se upotrebljavati rastavljena potpuna fotonaponska ploča. Četiri kutne točke ploče moraju dodirivati vodoravnu ploču za mjerenje.
            Mjerenja treba provesti barem pet puta.
            Podatke o kutu nagiba po dužini Ф i ukupnom kapacitetu CT (ili proizašli koeficijent ispravka solarne energije – SCC) treba dostaviti proizvođač vozila.
            Moguć nagib krova automobila po dužini kasnije treba matematički korigirati primjenom funkcije kosinusa.
            3.   FORMULE
            
            
                     
                        1.
                     
                     
                        Standardna devijacija aritmetičke sredine najveće izlazne snage izračunava se formulom 1.
                        Formula 1.:
                        
                           
                        Pri čemu je:
                        
                                    
                                       
                                 
                                 
                                    :
                                 
                                 
                                    standardna devijacija aritmetičke sredine najveće izlazne snage [Wp];
                                 
                              
                                    PPi
                                       
                                    
                                 
                                 
                                    :
                                 
                                 
                                    Izmjerena vrijednost najveće izlazne snage [Wp];
                                 
                              
                                    
                                       
                                 
                                 
                                    :
                                 
                                 
                                    Aritmetička sredina najveće izlazne snage [Wp];
                                 
                              
                                    n
                                 
                                 
                                    :
                                 
                                 
                                    broj mjerenja.
                                 
                              Korist dodatne električne energije ovisi o raspoloživom ugrađenom kapacitetu za pohranu električne energije, koji treba provjeriti. Ako je kapacitet manji od 0,666 Ah po wattu najveće snage fotonaponske ploče, sunčevo zračenje tijekom sunčanih dana bez naoblake ne može se u potpunosti iskoristiti zbog potpuno napunjenog akumulatora. U tom se slučaju primjenjuje koeficijent ispravka solarne energije iz točke 2. kako bi se dobio upotrebljiv dio ulazne solarne energije.
                     
                  
                     
                        2.
                     
                     
                        Za izračun mogućeg smanjenja emisija CO2 upotrebljavaju se sljedeći ulazni podaci:
                        
                                    —
                                 
                                 
                                    prosječno solarno ozračivanje P
                                       SR navedeno u poglavlju 5.7.1. Tehničkih smjernica (2), tj. 120 W/m2;
                                 
                              
                                    —
                                 
                                 
                                    faktor uporabe/učinak zasjenjenosti UF
                                       IR naveden u poglavlju 5.4.2. Tehničkih smjernica, tj. 0,51;
                                 
                              
                                    —
                                 
                                 
                                    učinkovitost Sunčeva sustava ηSS navedena u poglavlju 5.1.3. Tehničkih smjernica, tj. 0,76,
                                 
                              
                                    —
                                 
                                 
                                    koeficijent ispravka solarne energije SCC naveden u tablici 1. i poglavlju 5.7.2. Tehničkih smjernica;
                                    
                                       Tablica 1.
                                    
                                    
                                                Ukupan raspoloživ kapacitet (12 V)/Najveća fotonaponska snaga [Ah/Wp] (3)
                                                
                                             
                                             
                                                0,10
                                             
                                             
                                                0,20
                                             
                                             
                                                0,30
                                             
                                             
                                                0,40
                                             
                                             
                                                0,50
                                             
                                             
                                                0,60
                                             
                                             
                                                > 0,666
                                             
                                          
                                                Koeficijent ispravka solarne energije (SCC)
                                             
                                             
                                                0,481
                                             
                                             
                                                0,656
                                             
                                             
                                                0,784
                                             
                                             
                                                0,873
                                             
                                             
                                                0,934
                                             
                                             
                                                0,977
                                             
                                             
                                                1
                                             
                                          
                              
                                    —
                                 
                                 
                                    potrošnja stvarne energije kod vozila s benzinskim V
                                       Pe – P i dizelskim motorom V
                                       Pe – D navedena u tablici 2. i poglavlju 5.1.1. Tehničkih smjernica;
                                    
                                       Tablica 2.
                                    
                                    
                                                Vrsta motora
                                             
                                             
                                                Potrošnja stvarne energije VPe [l/kWh]
                                             
                                          
                                                Benzinski (VPe – P)
                                             
                                             
                                                0,264
                                             
                                          
                                                Dizelski (VPe – D)
                                             
                                             
                                                0,22
                                             
                                          
                              
                                    —
                                 
                                 
                                    učinkovitost alternatora ηΑ, navedena u poglavlju 5.1.2. Tehničkih smjernica; tj. 0,67;
                                 
                              Za faktore konverzije CF upotrebljavaju se podaci iz tablice 3.:
                        
                           Tablica 3.
                        
                        
                                    Vrsta goriva
                                 
                                 
                                    Faktor konverzije (l/100 km) → (g CO2/km) [100 g/l]
                                 
                              
                                    Benzin (CFP)
                                 
                                 
                                    23,3 (= 2 330  g CO2/l)
                                 
                              
                                    Dizel (CFD)
                                 
                                 
                                    26,4 (= 2 640  g CO2/l)
                                 
                              Za prosječnu godišnju kilometražu upotrebljavaju se podaci iz tablice 4. [km/godina]:
                        
                           Tablica 4.
                        
                        
                                    Vrsta goriva
                                 
                                 
                                    Prosječna godišnja kilometraža [km/godina]
                                 
                              
                                    Benzin (MP)
                                 
                                 
                                    12 700 
                                 
                              
                                    Dizel (MD)
                                 
                                 
                                    17 000 
                                 
                              S tim ulaznim podacima smanjenje emisija CO2 za vozilo s benzinskim motorom izračunava se formulom 2.
                        Razlika u masi između osnovnog vozila i ekoinovativnog vozila zbog ugradnje solarnoga krova i, prema potrebi, dodatnog akumulatora, mora se uzeti u obzir primjenom koeficijenta ispravka mase (4). Osnovno vozilo treba biti varijanta vozila koja je u svim aspektima jednaka ekoinovativnom vozilu, uz iznimku solarnoga krova i, prema potrebi, bez dodatnog akumulatora i drugih uređaja potrebnih za pretvaranje solarne u električnu energiju i njezinu pohranu.
                        Za novu verziju vozila na koje se ugrađuje solarna krovna ploča, osnovno vozilo određuje se kako slijedi: to je vozilo na kojem nije ugrađena solarna krovna ploča i za koje se u obzir uzima razlika u masi zbog ugradnje solarnoga krova. Ako je krovna solarna ploča izrađena od stakla, uvodi se ispravak za razliku u masi, tj. dodatna masa od 3,4 kg. Ako je krovna solarna ploča izrađena od laganog sintetičkog materijala, nije potreban ispravak za razliku u masi. Proizvođač mora tijelu nadležnom za homologaciju dostaviti provjerenu dokumentaciju o toj razlici u masi.
                        Formula 2.:
                        
                           
                        Pri čemu je:
                        
                                    CCO 2
                                       
                                    
                                 
                                 
                                    :
                                 
                                 
                                    smanjenje emisija CO2 [g CO2/km];
                                 
                              
                                    PSR
                                    
                                 
                                 
                                    :
                                 
                                 
                                    prosječno solarno ozračivanje [W/m2];
                                 
                              
                                    UFIR
                                    
                                 
                                 
                                    :
                                 
                                 
                                    faktor uporabe/učinak zasjenjenosti [-];
                                 
                              
                                    ηSS
                                    
                                 
                                 
                                    :
                                 
                                 
                                    učinkovitost Sunčeva sustava [-];
                                 
                              
                                    PP
                                    
                                 
                                 
                                    :
                                 
                                 
                                    najveća izlazna snaga [Wp];
                                 
                              
                                    SCC
                                 
                                 
                                    :
                                 
                                 
                                    koeficijent ispravka solarne energije [-];
                                 
                              
                                    VPe – P
                                    
                                 
                                 
                                    :
                                 
                                 
                                    potrošnja stvarne energije kod vozila s benzinskim motorom [l/kWh];
                                 
                              
                                    ηA
                                    
                                 
                                 
                                    :
                                 
                                 
                                    učinkovitost alternatora [-];
                                 
                              
                                    CFP
                                    
                                 
                                 
                                    :
                                 
                                 
                                    faktor konverzije za vozila s benzinskim motorom [100 g/l];
                                 
                              
                                    MP
                                    
                                 
                                 
                                    :
                                 
                                 
                                    Prosječna godišnja kilometraža za vozila s benzinskim motorom [km/godina];
                                 
                              
                                    Φ
                                 
                                 
                                    :
                                 
                                 
                                    Nagib solarne ploče po dužini [o];
                                 
                              
                                    ΔCO2mP
                                    
                                 
                                 
                                    :
                                 
                                 
                                    Koeficijent ispravka CO2 zbog razlike u masi nakon ugradnje solarnoga krova i, prema potrebi, dodatnog akumulatora i drugih uređaja potrebnih za pretvaranje solarne u električnu energiju i njezinu pohranu za vozila s benzinskim motorom [g CO2/km].
                                 
                              Smanjenje emisija CO2 za vozila s dizelskim motorom izračunava se formulom 3.
                        Razlika u masi između osnovnog vozila i ekoinovativnog vozila zbog ugradnje solarnoga krova i, prema potrebi, dodatnog akumulatora, mora se uzeti u obzir primjenom koeficijenta ispravka mase (4). Osnovno vozilo treba biti varijanta vozila koja je u svim aspektima jednaka ekoinovativnom vozilu, uz iznimku solarnoga krova i, prema potrebi, bez dodatnog akumulatora i drugih uređaja potrebnih za pretvaranje solarne u električnu energiju i njezino skladištenje.
                        Za novu verziju vozila na koje se ugrađuje solarna krovna ploča, osnovno vozilo određuje se kako slijedi: to je vozilo na kojem nije ugrađena solarna krovna ploča i za koje se u obzir uzima razlika u masi zbog ugradnje solarnoga krova. Ako je krovna solarna ploča izrađena od stakla, uvodi se ispravak za razliku u masi, tj. dodatna masa od 3,4 kg. Ako je krovna solarna ploča izrađena od laganog sintetičkog materijala, nije potreban ispravak za razliku u masi. Proizvođač mora tijelu nadležnom za homologaciju dostaviti provjerenu dokumentaciju o toj razlici u masi.
                        Formula 3.:
                        
                           
                        Pri čemu je:
                        
                                    VPe – D
                                    
                                 
                                 
                                    :
                                 
                                 
                                    potrošnja stvarne energije kod vozila s dizelskim motorom [l/kWh];
                                 
                              
                                    CFD
                                    
                                 
                                 
                                    :
                                 
                                 
                                    faktor konverzije za vozila s dizelskim motorom [100 g/l];
                                 
                              
                                    MD
                                    
                                 
                                 
                                    :
                                 
                                 
                                    prosječna godišnja kilometraža za vozila s dizelskim motorom [km/godina];
                                 
                              
                                    ΔCO2mD
                                    
                                 
                                 
                                    :
                                 
                                 
                                    Koeficijent ispravka CO2 zbog razlike u masi nakon ugradnje solarnoga krova i, prema potrebi, dodatnog akumulatora i drugih uređaja potrebnih za pretvaranje solarne u električnu energiju i njezinu pohranu za vozila s dizelskim motorom [g CO2/km].
                                 
                              Koeficijent ispravka CO2 zbog razlike u masi izračunava se formulama 4. i 5.
                        Formula 4.
                        
                                    
                                       
                                 
                                 
                                    za vozila s benzinskim motorom
                                 
                              i
                        Formula 5.
                        
                                    
                                       
                                 
                                 
                                    za vozila s dizelskim motorom
                                 
                              Pri čemu je:
                        
                                    Δm
                                 
                                 
                                    :
                                 
                                 
                                    razlika u masi zbog ugradnje solarnoga krova i, prema potrebi, dodatnog akumulatora i drugih uređaja potrebnih za pretvaranje solarne u električnu energiju i njezinu pohranu (npr. 5 kg).
                                 
                              
                  
                     
                        3.
                     
                     
                        Pogreška u smanjenju emisija CO2 izračunava se formulom 6.
                        Formula 6.:
                        
                           
                        Pri čemu je:
                        
                                    
                                       
                                 
                                 
                                    :
                                 
                                 
                                    pogreška u ukupnom smanjenju emisija CO2 [g CO2/km];
                                 
                              
                                    
                                       
                                 
                                 
                                    :
                                 
                                 
                                    promjena iznosa smanjenja emisija CO2 u odnosu na vrijednost izmjerenu tijekom prvog ispitivanja;
                                 
                              
                                    n
                                 
                                 
                                    :
                                 
                                 
                                    Broj mjerenja.
                                 
                              Kako bi se izračunala pogreška u smanjenju emisija CO2 za vozila s benzinskim motorom, rezultati formule 6. primjenjuju se u formuli 2. u skladu sa sljedećom formulom 7.:
                        Formula 7.:
                        
                           
                        Kako bi se izračunala pogreška u smanjenju emisija CO2 za vozila s dizelskim motorom, rezultati formule 6. primjenjuju se u formuli 3., što vodi do formule 8. Dobiveni rezultat jednak je pogrešci u smanjenju emisija CO2 za vozila s dizelskim motorom.
                        Formula 8.:
                        
                           
                     
                  
                     
                        4.
                     
                     
                        Kako bi se dokazalo da je najmanja granična vrijednost od 1 g CO2/km statistički značajno premašena, upotrebljava se sljedeća formula 9.:
                        Formula 9.:
                        
                           
                        Pri čemu je:
                        
                                    MT
                                 
                                 
                                    :
                                 
                                 
                                    najmanja granična vrijednost [g CO2/km], tj. 1 g CO2/km;
                                 
                              
                                    CCO 2
                                       
                                    
                                 
                                 
                                    :
                                 
                                 
                                    ukupno smanjenje emisija CO2 [g CO2/km];
                                 
                              
                                    
                                       
                                 
                                 
                                    :
                                 
                                 
                                    pogreška u ukupnom smanjenju emisija CO2 [g CO2/km].
                                 
                              Ako se rezultatom dobivenim formulom 9. pokaže da je smanjenje emisija CO2 manje od granične vrijednosti iz članka 9. stavka 1. Provedbene uredbe (EU) br. 725/2011, primjenjuje se članak 11. stavak 2. drugi podstavak te uredbe.
                     
                  
               (1)  IEC 61215. Zemaljski fotonaponski moduli od kristalnog silicija – prikladnost konstrukcije i homologacija tipa. Referentni broj IEC 61215:2005(E).
            
               (2)  Tehničke smjernice za pripremu zahtjevâ za odobrenje inovativnih tehnologija u skladu s Uredbom (EZ) br. 443/2009 (verzija iz veljače 2013.)
            
               (3)  Ukupan kapacitet uključuje prosječan iskoristiv kapacitet akumulatora za pokretanje automobila od 10 Ah (12 V). Sve vrijednosti odnose se na prosječno godišnje sunčevo zračenje od 120 W/m2, udio zasjenjenosti od 0,49 i prosječno vrijeme vožnje od 1 sat dnevno uz potrebnu električnu energiju za 750 W.
            
               (4)  Poglavlje 5., odlomak 5.1. referentnog istraživanja JRC-a, http://europa.eu/!qN68wc